Ordre de Mérite du Grand-Duché de Luxembourg

Den Ordre de Mérite du Grand-Duché de Luxembourg ass e lëtzebuergesche Verdéngschtuerden deen den 23. Januar 1961 zu Éiere vum 65. Gebuertsdag vun der Groussherzogin Charlotte agefouert gouf.

 Geschicht 
Den Uerden ass an d'Liewe geruff ginn, well et absënns zënter dem Enn vum Zweete Weltkrich – anescht wéi z. B. a Frankräich oder an der Belsch – zu Lëtzebuerg keen Uerde gouf fir Leit wéinst hire Verdéngschter an hirem Beruff oder fir aner Déngschter déi se geleescht hunn z'éieren. Wann op der anerer Säit den Ordre de la couronne de chêne ze vill mëtschgieweg verdeelt géif, hätt dem säi Wäert méiglecherweis ofgeholl. Et goufe verschidde Projete fir en neien Uerden ze schafen, déi awer ni ëmgesat goufen, bis den Ordre de Mérite dunn uganks 1961 agefouert gouf.

 Graden 
Den Ordre de Mérite ass a 5 Graden opgedeeltSchreifweis wéi d'Graden am Arrêté grand-ducal opgezielt sinn:
 60px Grand'Croix
 60px Grand-Officier
 60px Commandeur
 60px Officier
 60px Chevalier

Zum Uerde gehéiert och eng Medail aus Sëlwer, déi mat Gold iwwerzunn ass.

 Wien den Ordre de Mérite kréie kann 
Am Kader vum Lëtzebuerger Nationalfeierdag gëtt den Ordre de Mérite un Deputéiert, Membere vum Staatsrot, Staatsbeamten, Kommunalpolitiker a -beamten, Acteuren aus dem wirtschaftlechen, sozialen, kulturellen oder sportleche Secteur, oder u Fräiwëlleger verginn. E kann och un Auslänner verdeelt ginn, ënnert der Konditioun, datt déi auslännesch Regierung domat averstanen ass.

D'Medail gëtt un Honnertjäreg verginn a kann och u Persoune verdeelt ginn, fir se fir Rettungsasätz z'éieren.

 Kuckt och 
 Lëtzebuergesch Auszeechnungen an Éierenzeechen

 Um Spaweck